**אסטרטגיה מכוננת – מדינת ישראל**

**החזון הלאומי של מדינת ישראל**

הבטחת קיומה, ביטחונה, שגשוגה והכרתה של מדינת ישראל כמדינה יהודית ודמוקרטית וכבית לעם היהודי, תוך הגנה על האינטרסים החיוניים שלה מפני איומים פנימיים וחיצוניים.

**התכלית האסטרטגית בהקשר הפלסטיני**

שתי מדינות לשני עמים מהירדן לים, בסופו של תהליך מדורג ובונה אמון. מדינה יהודית לצד מדינה פלסטינית מפורזת, אשר מקיימות קשרים כלכליים ומסחריים, תוך תיאום ביטחוני מספק.

**פירוט מרכיבי ההסדר**

מדינה פלסטינית –

* ישות עצמאית סוברנית, בעלת מסגרות שלטון מתפקדות, המממשת את הסכמי השלום ומוכרת בעולם.
* מקיימת שיתוף פעולה כלכלי, בעלת תלות בתשתיות חיוניות בישראל
* מערכת חינוך לא מסיתה המכירה במדינת ישראל ומטפחת רצון ביחסי שכנות.

מדינית –

* נורמליזציה עם כלל מדינות ערב הרלוונטיות, תוך שיפור יחסים עם מצרים וירדן.
* הכרה בינ"ל מלאה בהסדר, תוך בלימת הדרדרות מדינית והחלטות חד-צדדיות.
* מימון חיצוני להסדר בשני הצדדים
* שימור יחסים עם ארה"ב כעוגן מרכזי.

ירושלים – פיצול העיר

* מערב ירושלים - בריבונות ישראלית עם רוב יהודי. ביטחון אישי מלא, מוכרת על ידי מדינות העולם כבירת ישראל.
* מזרח ירושלים - בירת המדינה הפלסטינית, תושבי העיר אזרחי המדינה הפלסטינית.
* הר הבית במעמד מיוחד (דמוי ותיקן), ניהול בין לאומי תוך חופש פולחן מלא.

גבולות – גבול מדינת ישראל על בסיס קווי 67.

* גבול בר הגנה, מוכר בין-לאומית. ללא ישובים ישראלים מעבר אליו.
* שמירה על גושי ההתיישבות, על בסיס החלפת שטחים.
* רצועת חיץ בבקעה, מעברים ואחריות ביטחונית משותפת ישראלית-ירדנית-פלסטינית.
* נגישות דתית ישראלית למקומות הקדושים.

ביטחון – יציב ומאפשר את קיום ההסדר

* מדינה פלסטינית – בעלת יכולות ביטחון פנים, מפורזת מאמל"ח כבד, מונעת פח"ע לעבר ישראל.
* ישראל שולטת בתווך אווירי ואלמ"גי.
* ללא הסתמכות על כוח בינ"ל להגנה.

פליטים –

* קליטה מלאה בארצות מגורים.
* קליטה נשלטת ומתואמת לאיו"ש, קליטה מזערית לישראל.
* מימון וערבות בינ"ל לתהליך.

**פוטנציאלים**

**זירה פנימית –**

* פוטנציאל חיובי
* יכולות ביטחון גבוהות והסרת איום קיומי, כמאפשרים נטילת סיכונים ביטחוניים.
* הציבור הישראלי מזהה תמונת מצב של הדמוגרפיה כמובילה ל"מדינה אחת ממערב לירדן".
	+ הסברת מצב אזורי (עליית איסלאם קיצוני) וגלובלי (גל פליטים וחשש מאיסלאם קיצוני) כהזדמנות מחודשת למול כשלונות העבר.
	+ הצגת הנכונות הציבורית לנסיגה מאיו"ש למול הסדר.
	+ פוליטיקה פנימית – הזדמנות לקואליציה רחבה תומכת הסדר.
	+ חשש של מרבית ערביי ישראל מהתרחבות הסכסוך וכניסת דעא"ש לחלל המדיני.
* פוטנציאל שלילי
* נטייה פוליטית ימינה.
* ציבור ישראלי חסר אמון לאור כישלונות עבר מניסיונות הסדר עם הפלסטינים.
* חוסר אמון עמוק למול אינתיפאדה שלישית וחמאס בעזה.
* הנהגה פוליטית של ערביי ישראל כגורם מתסיס.

**זירה מקומית**

* פוטנציאל חיובי
* עליית אסלאם סוני קיצוני כאיום המאיץ תהליכים פרגמטיים.
* חשש מירידת רמת חיים למול תהליכי התפוררות בסוריה.
* חשש האוכלוסייה מ"חמאסטן" בדומה לעזה.
* פרגמנטציה אזורית כממחישה את "מחיר ההתפוררות" לקראת תום עידן אבו-מאזן.
* מנגנוני הרש"פ כישות לניהול מו"מ, למול איום פנימי לביטחונה למול שלטון חמאס.
* פוטנציאל שלילי
* הפנמה פלסטינית כי הדמוגרפיה מובילה ל"מדינה אחת ממערב לירדן".
* כאוס ויאוש המונים לאחר כישלונות תהליכי עבר.
* התדרדרות משמעותית במצב הכלכלי בעזה, נפיצות גבוהה.
* חוסר הרתעה ישראלית למול הדור הצעיר שלא מכיר "חומת מגן".
* תרבות של "חוסר משילות" וכאוס שלטוני לאחר תום עידן אבו-מאזן.
* התעצמות חמאס באיו"ש.

**זירה אזורית**

* פוטנציאל חיובי
	+ העצמת שיתוף פעולה עם מצרים, כשילוב זרועות למול ציר חמאס-אחים מוסלמים-דעא"ש בסיני.
	+ העצמת שיתוף הפעולה עם ירדן, לאור החשש המשותף מהתעצמות דעא"ש מצפון ואיראן ממזרח.
	+ רתימת מדינות הסוניות הפרגמטיות (סעודיה, מפרציות) למול חשש כפול – ציר שיעי (איראן-חיזבאללה), וציר סוני קיצוני (דעא"ש).
	+ העצמת מקומה של תורכיה במרחב, כגורם מתווך ומרכזי, בעיקר למול איום כלכלי מצד רוסיה על תורכיה.
* פוטנציאל שלילי
* החלשות הלחימה בסוריה תפנה אנרגיה שיעית (חיזבאללה ואיראן) לתוך איו"ש.
* חוסר משילות מצרית בסיני, אשר יוביל להתפשטות דעא"ש לעזה.
* התפרקות השלטון בירדן למול דעא"ש וגל הפליטים.

**זירה בין-לאומית**

* פוטנציאל חיובי
* עליית מעורבות המעצמות במזרח התיכון, למול חששן מהתפשטות האסלאם הקיצוני, ככלי להאצת תהליכים והסדרים.
	+ גל הפליטים באירופה, כממחיש לחשיבות סיום הסכסוך, ייצר מימון וערבויות בינ"ל מצד מעצמות ומדינות אירופה.
	+ החלפת נשיא ארה"ב, כהזדמנות לרתימת ארצות הברית למעורבות פעילה וחיובית.
	+ רתימת ארה"ב לתהליך – ישוב הסכסוך כתהליך ממתן לסכסוכים אזוריים, ייצוב הסכם גרעין.
	+ רתימת רוסיה לתהליך, תוך הדגשת האיום האסלאמי הקיצוני כמאיים משותף.
* פוטנציאל שלילי
* מעורבות מעצמות שתפעיל לחץ לתהליך לא מספק מבחינה ישראלית.
* תהליכי BDS אשר יגרמו לחץ כלכלי על ישראל להסדר לא מיטבי.
* תהליכים והחלטות חד-צדדיות באו"ם ובאיחוד האירופי למול הזדהות עם הפלסטינים.
* תקופת החלפת הנשיא – גם כאיום.

**רעיון מסדר**

הובלת תהליך מדיני מדורג בין ישראל לרש"פ, להשגת הסכם שלום, בשיתוף מדינות האזור והמעצמות, נוכח התהוות מציאות אזורית חדשה, תוך כדי שיפור רמת חיים ניכרת לאוכלוסייה הפלסטינית כמנוף ללקיחת אחריות מדינתית תוך יצירת מחיר הפסד מוחשי. ממד הביטחון כמרכיב מרכזי, תוך ניהול סיכונים מחושב.

* עקרונות על –
	+ ניהול הסכסוך בתהליך מדורג עד להבשלת והכשרת הלבבות למשא ומתן מדיני.
	+ יצירת צעדים בשטח התוחמים ומאפשרים הסדר עתידי.
	+ קידום התהליך ללא פגיעה בתחושות הביטחון של הציבור.
	+ העלאת רמת חיים משמעותית לאוכלוסייה הפלסטינית, כמנוף ללקיחת אחריות עצמית ויצירת נכסים בעלי משמעות.
	+ יצירת נרטיב ציבורי ובין-לאומי "שתי מדינות לשני עמים".
	+ איו"ש תחילה לבניית אמון, עזה ב"גל שני", להעצמת מקום הרש"פ על פני החמאס.
* זירה פנימית
	+ הסכם קואליציוני א-פורמלי לקואליציה תומכת מהלך מדיני.
	+ חבילת סיוע כלכלית לחרדים לטובת ייצוב קואליציה תומכת מהלך מדיני.
	+ העצמת תקציב ויכולות ביטחון, ככלי מאפשר למול חששי הציבור.
	+ רתימת אוכלוסייה ערבית, תוך שיפור איכות חייה, כראש גשר להדברות פנימית ואזורית.
* זירה מקומית
	+ ניהול מו"מ לשלום כתהליך מדורג למול רש"פ.
	+ יצירת מנגנוני שיח עקיפים למול חמאס, לצמצום התנגדויות.
	+ בניית תשתית תעשייתית ומסחרית לטובת אופק מדיני.
	+ אישור תוכנית מתאר בשטחי C על מנת לייצר אופק מדיני.
	+ הסרה מדורגת לסגר על רצועת עזה.
	+ הרחבת יכולות השכלה ומקומות תעסוקה לדור הצעיר.
	+ יצירת תהליכי שיח ישיר א-פורמלים למול דור צעיר.
* זירה אזורית
	+ רתימת מדינות הסוניות הפרגמטיות למול עליית כוח האסלאם הקיצוני, הטמעת "המדינה פלסטינית" כגוף מרסן.
	+ מינוף הסכמי השלום עם ירדן ומצרים, על מנת להפעיל לחץ על רש"פ למיגור הקיצוניות האסלאמית ומימוש הסדר.
	+ העצמת מקומה של תורכיה במרחב, כראש גשר להפעלת לחץ על ציר שיעי, למול דרדור ביחסי תורכיה-רוסיה.
* זירה בין-לאומית
	+ רתימת איחוד אירופי תוך הדגשת הרווח הצפוי למול הסכסוך הסורי וגל הפליטים שעלול להציף את אירופה.
	+ רתימת ארה"ב לתהליך – ישוב הסכסוך כתהליך ממתן לסכסוכים אזוריים, ייצוב הסכם גרעין.
	+ רתימת רוסיה לתהליך, תוך הדגשת האיום האסלאמי הקיצוני כמאיים משותף.
	+ מיצוי פניות מדינות העולם לתמיכה בתהליך, לאחר הצלחת הסכמי הגרעין כמעודדים הסדרים דיפלומטים מחד, ולמול איום דעא"ש מאידך.

**הנגדה**

* פנימי –
	+ חוסר הסכמה לאומי פנימי והפלת ממשלה.
	+ חוסר שיתוף פעולה מצד מתיישבי יש"ע, קושי במימוש תהליכי פינוי ישובים.
* מקומי –
	+ התפוררות הרש"פ.
	+ גל טרור שלא יאפשר תהליך מדיני וויתורים ביטחוניים.
	+ חוסר בפרטנר – חוסר הסכמה פנימי בין חמא"ס לרש"פ.
	+ חוסר הסכמה בין ישראל לרש"פ על אחד מהמרכיבים המרכזיים – ירושלים, פליטים, גבולות, ביטחון.
* אזורי –
	+ לחימה בזירה צפונית.
	+ החלפת שלטון במצרים ו/או ירדן.
	+ התעצמות והתרחבות דעא"ש במזרח התיכון.
* בין לאומי –
	+ התפרקות הסכם הגרעין האיראני.
	+ חוסר קשב ורצון של המעצמות.
	+ "ברבור שחור" אזורי או עולמי (משבר כלכלי עולמי כדוגמא).